 Abụ Sọlọmọn 6  Olee ebe onye ị hụrụ nanya gara, gị nwaanyị kacha ụmụ nwaanyị niile mma? Olee ebe onye ị hụrụ nanya gawara, ka anyị soro gị chọwa ya?Onye m hụrụ nanya gara nubi ya a gbara ogige, nubi a kọrọ akọ, nke a kụrụ ahịhịa na-esi ísì ụtọ, ịga zụọ atụrụ nubi a gbara ogige, na ịga kụrụ okooko lili.Abụ m nke onye m hụrụ nanya, onye m hụrụ nanya bụkwa nke m. Ọ na-azụ atụrụ nebe okooko lili juru.Enyi m nwaanyị, ị mara mma dị ka Obodo Ọma, ị mara mma dị ka Jeruselem, ị dị ebube dị ka ndị agha gbara ọkọlọtọ gburugburu.Kwụsị ile m anya, nihi na o mewo ka ahụ kpaghasịa m. Ntutu isi gị dị ka ìgwè ewu si na Gilied madata.Ezé gị dị ka ìgwè nne atụrụ si nebe a sara ha ahụ na-apụta, ha niile na-amụ ejima ejima, ọ dịghịkwa nke ọ bụla nime ha ụmụ ya nwụnahụrụ.Agba ntị gị abụọ, nke i kpuchiri ákwà, yiri mkpụrụ pọmigranet a pịwara abụọ.A pụrụ inwe ndị nwunye eze iri isii na ndị iko nwaanyị iri asatọ na ụmụ agbọghọ a na-apụghị ịgụta ọnụ.Ma m nwere otu onye bụ nduru m, onye nke m, onye na-enweghị ihe a ga-eji taa ya ụta. Ọ bụ nwa agbọghọ nke nne ya hụrụ nanya. Ọ bụ onye na-enweghị ntụpọ nke nne ya mụrụ. Ụmụ nwaanyị hụrụ ya, ha wee kpọọ ya onye obi ụtọ; ndị nwunye eze na ndị iko nwaanyị hụkwara ya, ha wee jaa ya mma,Ònye bụ nwaanyị a nke na-eledata anya dị ka chi ọbụbọ, nke mara mma dị ka ọnwa gbazuru agbazu, nke dị ọcha dị ka anyanwụ na-achasi ike, dịkwa ebube dị ka ndị agha gbara ọkọlọtọ gburugburu?Agbadara m nubi osisi ụkpa, ka m hụ ifuru ndị mara na ndagwurugwu, ka m hụ ma osisi vaịn ò puola, ma osisi pọmigranet ọ maala ifuru.Tupu mụ amara ihe na-eme, agụụ m nwere ịhụ ihe ndị a mere ka m bịa nebe ụgbọ ịnyịnya nke ndị m, bụ ndị na-enye onwe ha nafọ ofufo, dị.Lọghachi, lọghachi, nwa agbọghọ Shulem! Lọghachi, lọghachi, ka anyị hụ gị! 